pythainlp/thai-wiki-dataset-v4 huggingface dataset:
เดวอน อัลเลน

เดวอน อัลเลน (เกิดเมื่อ 12 ธันวาคม ค.ศ. 1994) เป็นนักกีฬาอเมริกันฟุตบอลและนักวิ่งข้ามรั้วชาวอเมริกัน
ประวัติ.
ในเดือนมิถุนายน ค.ศ. 2014 ในการแข่งขันกรีฑาประเภทลู่และลานชายชิงแชมป์ดิวิชัน 1 ของ NCAA 2014 ที่ยูจีน รัฐออริกอน อัลเลนได้รับเหรียญทองในรายการวิ่งข้ามรั้ว 110 เมตร ด้วยเวลา 13.16 วินาที สองสัปดาห์ต่อมาในช่วงปลายเดือนมิถุนายนของปีเดียวกันในการแข่งขันกรีฑาชิงแชมป์สหรัฐอเมริกา 2014 ที่แซคราเมนโต รัฐแคลิฟอร์เนีย เขาได้รับเหรียญทองในรายการวิ่งข้ามรั้ว 110 เมตร ด้วยเวลา 13.16 วินาที
ในปี ค.ศ. 2016 เขาได้เข้าร่วมการแข่งขันโอลิมปิกฤดูร้อน 2016 ในรายการวิ่งข้ามรั้ว 110 เมตร ซึ่งรอบชิงชนะเลิศเขาจบอันดับที่ 5 ด้วยเวลา 13.31 วินาที
อาเดลโบเดิน

อาเดลโบเดิน  เป็นหมู่บ้านบนภูเขาในรัฐแบร์น ประเทศสวิตเซอร์แลนด์ หมู่บ้านนี้ตั้งอยู่ทางตะวันตกของที่ราบสูงแบร์น ที่ระดับความสูง 1,350 เมตรเหนือระดับน้ำทะเล หมู่บ้านมีประชากรราว 3,500 คน ประชากรร้อยละ 66 นับถือโปรเตสแตนต์ รองลงมาร้อยละ 32 นับถือคาทอลิก ภาคเศรษฐกิจหลักของหมู่บ้านได้แก่การท่องเที่ยว, น้ำแร่บรรจุขวด, งานไม้
มอลลี ฮอลลี

นอรา คริสตีนา เบนชูฟ (Nora Kristina Benshoof) ("née" Greenwald; 7 ค.ศ. 1977(1977--)) เป็นนักมวยปล้ำอาชีพชาวอเมริกันที่รู้จักดีกับสมาคม World Wrestling Federation/World Wrestling Entertainment ตั้งแต่ปี 2000 ถึง 2005 ภายใต้ชื่อ มอลลี ฮอลลี (Molly Holly) เธอยังเป็นที่รู้จักดีในการร่วมสมาคม World Championship Wrestling (WCW) ในนาม Miss Madness และ Mona ในปี 1999 ถึง 2000
เธอเริ่มอาชีพมวยปล้ำอาชีพใน WCW ซึ่งเธอยังทำงานเป็นผู้ฝึกสอน ในปี 2000 เธอเปิดตัวใน WWF ร่วมกลุ่มญาติของเธอ The Holly Cousins หลังจากนั้นเธอก็มีบทกับ The Hurricane ในช่วงที่เธออยู่กับ WWF/WWE เคยได้แชมป์ WWF Hardcore Championship 1สมัย และ WWE Women's Championship 2สมัย
ตอนนี้เธอทำหน้าที่เป็นโค้ชหญิงที่โรงเรียนฝึกสอนมวยปล้ำอาชีพในมินนิอาโปลิสมินนิโซตาโดย Ken Anderson และ Shawn Daivari เป็นเจ้าของ
ในปี 2021 เธอได้รับการบรรจุชื่อเข้าสู่หอเกียรติยศ WWE Hall of Fame
ยุทธการที่แม่น้ำลิส (ค.ศ. 1940)

ยุทธการที่แม่น้ำลิส  เป็นการสู้รบที่สำคัญระหว่างเบลเยียมกับกองทัพเยอรมันในช่วงระหว่างการรุกรานเบลเยียมของเยอรมันในปี ค.ศ. 1940 และเป็นการสู้รบครั้งสุดท้ายโดยทหารเบลเยียมก่อนที่พวกเขาจะยอมจำนนเมื่อวันที่ 28 พฤษภาคม มันเป็นการหลั่งเลือดของการทัพ 18 วัน ยุทธการนี้ได้รับการตั้งชื่อตามแม่น้ำไลเยอ (หรือลิสในภาษาฝรั่งเศส) ที่สนามรบตั้งอยู่ตรงนั้น
เขตการปกครองของประเทศสเปน

การแบ่งเขตการปกครองของราชอาณาจักรสเปน ตั้งอยู่บนพื้นฐานของหมวด 8 แห่งรัฐธรรมนูญสเปน พ.ศ. 2521 ซึ่งกำหนดให้มีการจัดระเบียบดินแดนออกเป็น 3 ระดับ ได้แก่ เทศบาล , จังหวัด  และแคว้นปกครองตนเอง  โดยเทศบาลเป็นเขตการปกครองย่อยของจังหวัด และจังหวัดเป็นเขตการปกครองย่อยของแคว้นปกครองตนเอง ทั้งนี้ รัฐสเปน รับประกันการนำหลักความเป็นปึกแผ่นไปปฏิบัติในทั่วทุกส่วนของประเทศ
แคว้นปกครองตนเองต่าง ๆ ได้รับการจัดตั้งขึ้นเพื่อให้เป็นผู้ใช้สิทธิ์การปกครองตนเองที่รัฐธรรมนูญรับรองและรับประกันให้แก่ชาติทางประวัติศาสตร์และภูมิภาคต่าง ๆ ของสเปน ซึ่งในขณะเดียวกันก็ประกาศเอกภาพที่ไม่สามารถเพิกถอนได้ของชาติสเปนด้วย แคว้นปกครองตนเองเหล่านี้ประกอบกันเป็นรูปแบบหนึ่งของการจัดระเบียบดินแดนที่มีการกระจายอำนาจปกครอง (decentralization) ในระดับสูง แต่ก็มีพื้นฐานอยู่บนการคลายอำนาจจากส่วนกลางสู่ส่วนท้องถิ่น (devolution) ดังนั้นสเปนจึงมิใช่สหพันธรัฐ เนื่องจากรัฐสเปนยังอยู่เหนือกว่าแคว้นต่าง ๆ และถือครองอำนาจอธิปไตยไว้โดยสมบูรณ์ ศาลรัฐธรรมนูญสเปนเรียกตัวแบบการจัดระเบียบดินแดนเช่นนี้ว่า "รัฐแห่งหน่วยการปกครองตนเอง"
การสังหารหมู่ที่วินคท์

การสังหารหมู่ที่วินคท์เป็นอาชญากรรมสงครามซึ่งเกิดขึ้นในหมู่บ้านวินคท์(Vinkt)และไมก์เฮม(Meighem) ใกล้กับเกนต์ ประเทศเบลเยียม ระหว่างวันที่ 26-28 พฤษภามคม ค.ศ. 1940 ในช่วงยุทธการที่ลิส ระหว่างการสังหารหมู่ มีจำนวนพลเรือนจำนวนระหว่าง 86 คนและ 140 คนถูกฆ่าตายอย่างจงใจโดยทหารเยอรมันแห่งกองทัพเวร์มัคท์จากกรมทหารราบที่ 337 เป็นการแสดงให้เห็นว่าเป็นการล้างแค้นจากการต่อต้านของกองทัพเบลเยียมในหมู่บ้าน
เบอร์มิงแฮม ธันเดอร์โบลต์ส

เบอร์มิงแฮม ธันเดอร์โบลต์ส เป็นทีมอเมริกันฟุตบอลในช่วงฤดูใบไม้ผลิระยะสั้น จากเมืองเบอร์มิงแฮม ,รัฐแอละแบมา ทีมนี้เป็นส่วนหนึ่งของลีคเอ็กซ์เอฟแอล ที่เริ่มต้นโดย วินซ์ แม็กแมน ของดับเบิลยูดับเบิลยูเอฟ และบริษัทแพร่สัญญาณแห่งชาติ เครือข่ายโทรทัศน์ที่สำคัญในสหรัฐอเมริกา
ฤดูกาลเดียว.
ธันเดอร์โบลต์ส ได้เล่นรุ่นภาคตะวันออกกับ Chicago Enforcers, Orlando Rage และ the New York/New Jersey Hitmen พวกเขาจบการเล่น XFL ปีเดียว - ปี ค.ศ. 2001 ในตำแหน่งสุดท้ายด้วยสถิติแย่ที่สุดในลีกที่ 2-8
เลนี

เลนี (ย่อจาก "Los Angeles New York") เป็นวงอินดีป็อปสัญชาติอเมริกันจากลอสแอนเจลิส ก่อตั้งวงในปี ค.ศ. 2014 วงประกอบด้วยสมาชิกคือ พอล เจสัน ไคลน์, ชาลส์ เลสลี "เลส" พรีสต์ และเจค คลิฟฟอร์ด กอส ในเดือนธันวาคม ค.ศ. 2015 หลังจากเซ็นสัญญากับค่ายโพลีดอร์เรเคิดส์ ได้ออกอีพีชุด "Make Out" อีกครั้ง จากนั้นออกอัลบั้มเปิดตัว "LANY" เมื่อ 30 มิถุนายน ค.ศ. 2017 มีซิงเกิลคือ "Good Girls" ออก3 มีนาคม, "It Was Love", "The Breakup", และ "13"
ไอรีน คารา

ไอรีน คารา เอสคาเลรา  (18 มีนาคม ค.ศ. 1959 – 25 พฤศจิกายน ค.ศ. 2022) ใช้ชื่อในการแสดงว่า ไอรีน คารา เป็นนักร้อง นักแต่งเพลง และนักแสดงชาวอเมริกัน คาราร้องและร่วมแต่งเพลงฮิต 'Flashdance... What a Feeling' (จากภาพยนตร์เรื่อง "Flashdance") ที่ทำให้เธอได้รับรางวัลออสการ์ สาขาเพลงดั้งเดิมยอดเยี่ยม และรางวัลแกรมมี่ สาขานักร้องเพลงป็อปหญิงยอดเยี่ยม ในปี ค.ศ. 1984 คารายังรับบทเป็นโคโค เฮอร์นันเดซในภาพยนตร์ปี 1980 เรื่อง "Fame" และยังร้องเพลงในชื่อเดียวกับภาพยนตร์ 'Fame' ซึ่งเป็นเพลงฮิตระดับนานาชาติ
เมื่อวันที่ 25 พฤษจิกายน ค.ศ. 2022 คาราถูกพบว่าเสียชีวิตที่บ้านพักของเธอ ด้วยสาเหตุการเสียชีวิตของเธอคือ โรคระบบหัวใจหลอดเลือดและความดันโลหิตสูง
เจ้าชายเลกา มกุฎราชกุมารแห่งแอลเบเนีย

เจ้าชายเลกา มกุฎราชกุมารแห่งแอลเบเนีย 
พระราชประวัติ.
เจ้าชายเลกา มกุฎราชกุมารแห่งแอลเบเนีย หรือ พระเจ้าเลกาที่ 1 แห่งแอลเบเนีย เสด็จพระราชสมภพเมื่อวันที่ 5 เมษายน พ.ศ. 2482 ณ ติรานา แอลเบเนีย ทรงเป็นพระราชโอรสเพียงพระองค์เดียวใน พระเจ้าซ็อกที่ 1 แห่งแอลเบเนีย และ สมเด็จพระราชินีเกรัลดีเนอแห่งแอลเบเนีย เมื่อพระองค์พระราชสมภพพระองค์ถือครองพระอิสริยยศที่ มกุฎราชกุมารแห่งแอลเบเนีย โดยระหว่างที่พระองค์พระราชสมภพนั้น อิตาลี ได้ทำการบุกรุก แอลเบเนีย และหลังจากนั้นไม่นาน พระเจ้าวิตโตรีโอ เอมานูเอเลที่ 3 แห่งอิตาลี ได้การทำการขึ้นครองราชบัลลังก์แอลเบเนียแทน แต่ถึงกระนั้น พระเจ้าวิตโตรีโอแห่งอิตาลีก็ยังมีพระบรมราชานุญาตให้พระบรมวงศานุวงศ์นั้นประทับและถือครองพระอิสริยยศได้ตามเดิมเพียงแต่ไม่มีหน้าที่ปกครองประเทศ 
พระองค์เริ่มเสด็จไปประทับหลายที่ในยุโรป โดนเริ่มจาก ประเทศอังกฤษ ซึ่งที่นั้นเป็นที่ที่ราชวงศ์แอลเบเนียเสด็จลี้ภัยมาประทับโรงแรมริตาในลอนดอน หลังกจากสงครามการยึดครองแอลเบเนียของอิตาลรจบลงพระองค์และครอบครัวได้ย้ายเข้าไปประทับใน ประเทศอียิปต์ เป็นการชั่วคราว
เสกสมรส.
พระองค์เข้าพระราชพิธีเสกสมรสกับ เจ้าหญิงซูซาน มกุฎราชกุมารีแห่งแอลเบเนีย ณ ออสเตรีย โดยมีข้อแม้ว่าพระองค์และพระวรชายาต้องออกไปประทับประเทศอื่น ส่วนซูซานได้รับการสถาปนาเป็น เจ้าหญิงมกุฎราชกุมารีแห่งแอลเบเนีย พระวรชายา โดยพระองค์ย้ายไปประเทศแอฟริกาใต้ ซึ่งที่นั้นพระวรชายาได้ประสูติ พระราชโอรสคือ เจ้าชายเลกา เจ้าชายแห่งแอลเบเนีย ก่อนจะสามารถย้ายกลับมาประทับ ณ ติรานา และพระวรชายาได้สิ้นพระชนม์เมื่อวันที่ 17 กรกฎาคม พ.ศ. 2547
สวรรคต.
เจ้าชายเลกา มกุฎราชกุมารแห่งแอลเบเนีย สวรรคตลงเมื่อวันที่ 30 พฤศจิกายน พ.ศ. 2554 สิริพระชนมายุ 72 พรรษา ทำให้เจ้าชายเลกา พระโอรส เป็นผู้อ้างสิทธิในราชบัลลังก์แอบเบเนียแทน
พระบรมศพถูกฝังไว้ข้างๆพระวรชายาและพระราชมารดา ณ สุสานซารา เพื่อให้ประชาชนเข้าไปสักการะ ต่อมาจึงย้ายพระบรมศพไป ณ สุสานหลวง
ประธานสภาผู้แทนราษฎรสหรัฐ

ประธานสภาผู้แทนราษฎรสหรัฐ ทำหน้าที่เป็นประธานการประชุมของสภาผู้แทนราษฎรสหรัฐ ตั้งขึ้นใน ค.ศ. 1789 ตามบทที่ 1 มาตรา 2 ของรัฐธรรมนูญสหรัฐ ประธานสภาฯ เป็นผู้นำทางการเมืองและรัฐสภาของสภาผู้แทนราษฎรและพร้อม ๆ กัน คือ ประธานสภาผู้แทนราษฎร ผู้นำเสียงข้างมากของพรรค และหัวหน้าบริหารของฝ่ายนิติบัญญัติ 
ด้วยความที่ดำรงตำแหน่งประธานสภาผู้แทนราษฎร จึงมีบทบาทและความรับผิดชอบหลายประการ ประธานสภาฯ จึงมักไม่ได้ทำหน้าที่ในการอภิปราย หน้าที่ดังกล่าวได้รับมอบหมายให้สมาชิกสภาผู้แทนราษฎรจากพรรคเสียงข้างมากเป็นผู้ดำเนินการแทน ประธานสภาฯ ไม่ได้เข้าร่วมการอภิปรายหรือออกเสียงลงคะแนนอย่างสม่ำเสมอ 
รัฐธรรมนูญสหรัฐไม่ได้กำหนดให้ประธานสภาฯ จะต้องเป็นสมาชิกสภาผู้แทนราษฎร จนถึงปัจจุบัน 
ในลำดับการสืบทอดตำแหน่งประธานาธิบดีสหรัฐ ประธานสภาผู้แทนราษฎรสหรัฐถือเป็นลำดับที่ 2 ต่อจากรองประธานาธิบดีสหรัฐ และก่อนหน้าประธานวุฒิสภาสหรัฐ
เขตปกครองตนเองบังซาโมโรในมินดาเนามุสลิม

เขตปกครองตนเองบังซาโมโรในมินดาเนามุสลิม  เป็นเขตปกครองตนเองในประเทศฟิลิปปินส์ ตั้งอยู่ในส่วนตะวันตกเฉียงใต้ของเกาะมินดาเนา
เขตปกครองตนเองบังซาโมโรในมินดาเนามุสลิมได้รับการจัดตั้งขึ้นแทนที่เขตปกครองตนเองในมินดาเนามุสลิม  ผ่านการให้สัตยาบันรับรองกฎหมายจัดระเบียบบังซาโมโรซึ่งเป็นกฎหมายพื้นฐานของเขตปกครองตนเอง หลังการลงประชามติที่มีผลผูกพันทางกฎหมายในภาคตะวันตกของมินดาเนาซึ่งจัดขึ้นเมื่อวันที่ 21 มกราคม และ 6 กุมภาพันธ์ พ.ศ. 2562
เขตปกครองตนเองบังซาโมโรในมินดาเนามุสลิมได้รับการจัดตั้งขึ้นแทนที่เขตปกครองตนเองในมินดาเนามุสลิมในฐานะเขตปกครองตนเองเพียงแห่งเดียวที่มีประชากรส่วนใหญ่เป็นมุสลิม ปัจจุบันรัฐบาลบังซาโมโรอยู่ในระยะเปลี่ยนผ่านจนถึง พ.ศ. 2568 และได้รับการพิจารณาว่าเป็นพื้นที่ทดสอบสำหรับการอภิปรายในวงกว้างเกี่ยวกับการปฏิรูปรัฐธรรมนูญและระบอบสหพันธรัฐในฟิลิปปินส์
กองบัญชาการใหญ่แห่งแวร์มัคท์

กองบัญชาการใหญ่แห่งแวร์มัคท์  หรือ OKW เป็นหน่วยบัญชาการระดับสูงสุดของแวร์มัคท์ ก่อตั้งขึ้นในวันที่ 4 กุมภาพันธ์ ค.ศ. 1938 จึงเทียบเท่าเป็นกระทรวงการสงครามของประเทศเยอรมนีในช่วงสงครามโลกครั้งที่สอง กองบัญชาการนี้มีหน้าที่กำกับสามเหล่าทัพเยอรมันอันได้แก่ "แฮร์" (กองทัพบก) "ครีคส์มารีเนอ" (กองทัพเรือ) และ "ลุฟท์วัฟเฟอ" (กองทัพอากาศ)
การประชุมนายทหารระดับสูงในวันที่ 4 กุมภาพันธ์ ค.ศ. 1938 ที่กรุงเบอร์ลิน ฮิตเลอร์ได้แจ้งคำสั่งปลดนายทหารระดับสูงหลายคน อาทิ จอมพล ฟ็อน บล็อมแบร์ค รัฐมนตรีว่าการกระทรวงการสงครามควบตำแหน่งผบ.เหนือเหล่าทัพแวร์มัคท์ และพลเอกอาวุโส ไฟรแฮร์ ฟ็อน ฟริทช์ ผบ.ใหญ่กองทัพบก การปลดดังกล่าวสร้างความตื่นตะลึงให้กับนายทหารจำนวนมาก ฮิตเลอร์ยุบกระทรวงการสงครามทิ้งและจัดตั้ง "กองบัญชาการใหญ่แห่งแวร์มัคท์" อันขึ้นตรงต่อฟือเรอร์และผู้บัญชาการสูงสุดแห่งแวร์มัคท์ ("Führer und Oberste befehlshaber der Wehrmacht") ขึ้นมาแทน และตั้งจอมพล วิลเฮล์ม ไคเทิล เป็นหัวหน้ากองบัญชาการใหญ่แห่งแวร์มัคท์ 
ด้วยการที่กองบัญชาการใหญ่แห่งแวร์มัคท์ขึ้นตรงต่อฟือเรอร์และผู้บัญชาการสูงสุดแห่งแวร์มัคท์ (ซึ่งก็คือฮิตเลอร์) ทำให้ในช่วงสงคราม องค์กรนี้เป็นองค์กรที่ทรงอำนาจที่สุดของกองทัพเยอรมัน หลังปี 1942 องค์กรนี้รับผิดชอบปฏิบัติการทางทหารในทุกพื้นที่ยกเว้นแนวรบด้านตะวันออกที่ประจันหน้ากับกองทัพแดงของสหภาพโซเวียต ฮิตเลอร์ได้กลายเป็นทั้งผู้นำรัฐบาลและผู้นำกองทัพในคนๆเดียว
โครงสร้าง.
กองบัญชาการใหญ่แห่งแวร์มัคท์แบ่งออกเป็นหกส่วน ซึ่งขึ้นตรงต่อฟือเรอร์และผู้บัญชาการสูงสุดแห่งแวร์มัคท์
เพไทโนซอรัส

เพไทโนซอรัส ((/pɛˌtaɪnəˈsɔːrəs/ มีความหมายว่า"กิ้งก่ามีปีก") เป็นสกุลหนึ่งของเทอโรซอร์ มันอยู่ในยุคไทรแอสซิก ในช่วง Norian ตอนปลาย (ประมาณ 221 ถึง 210 ล้านปีก่อน)
รายละเอียด.
"เพไทโนซอรัส" เป็นเทอโรซอร์ที่เล็กที่สุด เพไทโนซอรัส มี ขนาดปีกประมาณ และมีน้ำหนักก็น้อยกว่านกเดินดงสีดำ
การค้นพบ.
เหมือนกับเทอโรซอร์ "เพไทโนซอรัส"มีกระดูกที่แข็งแรงแต่น้ำหนักเบามาก ห้านิ้วเท้าของเพไทโนซอรัสยาวมาก อย่างที่เห็นกับตัวอย่างของซอร์เดส
ชื่อสกุลถูกตั้งชื่อโดยบรรพชีวินวิทยาชาวเยอรมัน Rupert Wild ในปี ค.ศ.1978 เป็นชื่อสายพันธ์ุคือ "Peteinosaurus zambellii "ชื่อตั้งมาจากภาษากรีก "peteinos "ว่า"มีปีก"และ "sauros "ว่า"กิ้งก่า" ส่วน "zambellii" เป็นการให้เกียรติ Rocco Zambelli ผู้ดูแลพิพิธภัณฑ์แบร์กาโม
อนุวัติ น้อยชื่นพันธ์

อนุวัติ น้อยชื่นพันธ์ (เกิดวันที่ 21 กันยายน พ.ศ. 2531) เป็นนักฟุตบอลอาชีพชาวไทย ลงเล่นในตำแหน่งกองกลาง ปัจจุบันเล่นให้กับ อยุธยา ยูไนเต็ด ในไทยลีก 2
ระดับสโมสร.
ชัยนาท ฮอร์นบิล.
ในวันที่ 6 มกราคม 2560 อนุวัติได้ย้ายมาร่วมทีมชัยนาท ฮอร์นบิลอย่างเป็นทางการ หลังจากที่ถูกปล่อยยืมตัวจากอาร์มี่ ยูไนเต็ดเมื่อฤดูกาลที่แล้ว
บุรีรัมย์ ยูไนเต็ด.
ในวันที่ 23 พฤษภาคม 2561 บุรีรัมย์ ยูไนเต็ด บรรลุข้อตกลงในการคว้าตัวอนุวัติ น้อยชื่นพันธ์ จากชัยนาท ฮอร์นบิล ต่อมาในวันที่ 30 มิถุนายน อนุวัติลงเล่นนัดแรกให้กับสโมสรในนัดที่บุรีรัมย์เปิดบ้านเอาชนะทรูแบงค็อก ยูไนเต็ด 2–1
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร อนุวัติมีชื่อเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ
อาร์มี่ ยูไนเต็ด (ครั้งที่ 2).
ในวันที่ 8 กุมภาพันธ์ 2562 อนุวัติได้ย้ายกลับสู่อาร์มี่ ยูไนเต็ด สโมสรเก่าของเขา
ชัยนาท ฮอร์นบิล (ครั้งที่ 2).
ในวันที่ 7 กันยายน 2563 อนุวัติได้ย้ายกลับสู่อาร์มี่ ยูไนเต็ด อีกครั้ง
ทีมชาติ.
ในเดือนมีนาคม 2558 อนุวัติถูกเรียกตัวติดทีมชาติในนัดกระชับมิตรพบกับสิงคโปร์
 "ณ วันที่ 12 พฤศจิกายน 2558"
ซิวิไลเซชัน V

ซิดไมเออส์ ซิวิไลเซชัน V  เป็นวิดีโอเกมประเภท 4X ในเกมชุด "ซิวิไลเซชัน" พัฒนาโดยฟิราซิสเกมส์ เปิดตัวครั้งแรกบนไมโครซอฟท์ วินโดวส์ ในเดือนกันยายน 2010 บนแมคโอเอส เมื่อวันที่ 23 พฤศจิกายน 2010 และบนลินุกซ์เมื่อวันที่ 10 มิถุนายน 2014
ใน "ซิวิไลเซชัน V" ผู้เล่นรับบทบาทเป็นผู้นำอารยธรรมตั้งแต่ยุคโบราณจนถึงยุคอนาคต มีจุดประสงค์คือจะต้องบรรลุเงื่อนไขชัยชนะโดยใช้การค้นคว้า การสำรวจ การทูต การศาสนา การขยายอาณาเขต การพัฒนาเศรษฐกิจ การเมือง และการทหาร
เอเอฟซีคัพ 2018

เอเอฟซีคัพ 2561 เป็นการแข่งขันครั้งที่ 15 ของเอเอฟซีคัพ เป็นการแข่งขันชิงแชมป์สโมสรถ้วยลำดับที่สองของทวีปเอเชีย จัดโดยสมาพันธ์ฟุตบอลแห่งเอเชีย (เอเอฟซี).
อัล-คอูวา อัล-จาวียา เป็นแชมป์เก่าและสามารถป้องกันแชมป์เอาไว้ได้
การจัดสรรทีมที่เข้าร่วมการแข่งขัน.
<templatestyles src="Col-begin/styles.css"/>
ทีม.
ด้านล่างนี้คือ 44 ทีมที่มาจาก 26 สมาคมที่เข้าร่วมการแข่งขัน
<templatestyles src="Col-begin/styles.css"/>
จังหวัดอีโลโคสซูร์

จังหวัดอีโลโคสซูร์ (อีโลกาโน: Makin-abagatan nga Ilocos) เป็นจังหวัดหนึ่งของเขตอีโลโคส เกาะลูซอน ประเทศฟิลิปปินส์ มีเมืองหลักคือเมืองบีกัน ซึ่งตั้งอยู่ปากแม่น้ำเมสตีโซ จังหวัดอีโลโคสซูร์มีอาณาเขตติดต่อกับจังหวัดอีโลโคสนอร์เตและอาบราทางทิศเหนือ, ติดกับจังหวัดบูลูบุนดูคินทางทิศตะวันออก, ติดกับจังหวัดลาอูนยอนและเบงเก็ตทางทิศใต้ และติดกับทะเลจีนใต้ทางทิศตะวันตก
จังหวัดอีโลโคสซูร์ ก่อตั้งโดยชาวสเปนนามว่า Juan de Salcedo ในปี ค.ศ. 1572 โดยแยกออกจากส่วนเหนือ (ซึ่งก็คือจังหวัดอีโลโคสนอร์เตในปัจจุบัน) ในช่วงนั้น จังหวัดได้ครอบคลุมพื้นที่บางส่วนของจังหวัดอาบราและจังหวัดลาอูนยอนในปัจจุบันเข้าไปด้วย เขตแดนของจังหวัดนี้ได้ถูกกำหนดขึ้นอย่างชัดเจนในเดือนมีนาคม ค.ศ. 1917
จังหวัดเป็นที่ตั้งของแหล่งมรดกโลก 2 แห่ง ได้แก่ เมืองมรดกบีกัน และโบสถ์ซานตามาเรีย
ภูมิศาสตร์.
ครอบคลุมพื้นที่ทางตอนกลางของเขตอีโลโคส ซึ่งเป็นเขตทางตอนเหนือของเกาะลูซอน จังหวัดมีพื้นที่ 2,596.00 ตารางกิโลเมตร คิดเป็นร้อยละ 20.11 ของพื้นที่เขตอีโลโคส ภูมิประเทศเป็นที่ราบลูกฟูก มีความสูงตั้งแต่ เหนือระดับน้ำทะเล
ภูมิอากาศ.
สภาพภูมิอากาศค่อนข้างแล้งในช่วงเดือนตุลาคมถึงพฤษภาคม แต่ในจุดใต้สุดอย่างเซอร์วานเตส มีฝนตกและความชื้นแทบตลอดทั้งปี ในขณะที่จุดตะวันออกเฉียงใต้สุดนั้น จะแห้งกว่า เดือนที่มีฝนตกมากที่สุดคือสิงหาคม ส่วนเดือนที่มีฝนตกน้อยที่สุดคือมกราคมและกุมภาพันธ์ อุณหภูมิโดยเฉลี่ยอยู่ที่ 
การแบ่งเขตการปกครอง.
ประกอบด้วย 32 เทศบาล, 2 นคร และ 768 บารังไกย์
เอเอฟซีคัพ 2561 รอบคัดเลือกเพลย์ออฟ

เอเอฟซีคัพ 2561 รอบคัดเลือกเพลย์ออฟ จัดตั้งแต่วันที่ 22 มกราคม ถึง 20 กุมภาพันธ์ ค.ศ. 2018. โดยมีทั้งหมด 13 ทีมเข้าร่วมการแข่งขันในการคัดเลือกเพลย์ออฟที่จะตัดสินหาห้าทีมจาก 36 ทีมใน รอบแบ่งกลุ่ม ของ เอเอฟซีคัพ 2561.
ทีม.
13 ทีมต่อไปนี้, ถูกแบ่งออกเป็นห้าโซน (โซนเอเชียตะวันตก, โซนเอเชียกลาง, โซนเอเชียใต้, โซนอาเซียน, โซนเอเชียตะวันออก), จะได้ผ่านเข้าสู่รอบคัดเลือกเพลย์ออฟ, ประกอบไปด้วยสองรอบ:
ตารางการแข่งขัน.
ตารางการแข่งขันของแต่ละรอบมีดังต่อไปนี้ (W: โซนเอเชียตะวันตก; C: โซนเอเชียกลาง; S: โซนเอเชียใต้; A: โซนอาเซียน; E: โซนเอเชียตะวันออก).
สายการแข่งขัน.
<section begin=Bracket />
สายการแข่งขันของรอบคัดเลือกเพลย์ออฟสำหรับแต่ละโซนเป็นการกำหนดขึ้นโดยเอเอฟซีซึ่งขึ้นอยู่กับอันดับสมาคมของแต่ละทีม โดยทีมที่มาจากสมาคมที่มีอันดับสูงกว่าจะได้เป็นเจ้าภาพสำหรับนัดนั้น.<section end=Bracket />
รอบเบื้องต้น.
ทั้งหมดหกทีมจะได้ลงเล่นในรอบเบื้องต้น.
<section begin=Preliminary round/>
<section end=Preliminary round/>
โซนเอเชียกลาง.
"รวมผลสองนัด Ahal ชนะ 5–3."
โซนเอเชียใต้.
"รวมผลสองนัด Bengaluru FC ชนะ 3–0."
"รวมผลสองนัด TC Sports ชนะ 4–1."
รอบเพลย์ออฟ.
ทั้งหมด 10 ทีมที่ลงเล่นในรอบเพลย์ออฟ: 7 ทีมที่เข้าสู่ในรอบนี้ และ 3 ทีมผู้ชนะของรอบเบื้องต้น.
<section begin=Play-off round/>
<section end=Play-off round/>
โซนเอเชียตะวันตก.
"รวมผลสองนัด Al-Suwaiq ชนะ 2–1."
โซนเอเชียกลาง.
"รวมผลสองนัด Ahal ชนะ 3–0."
โซนเอเชียใต้.
"รวมผลสองนัด Bengaluru FC ชนะ 8–2."
โซนอาเซียน.
"รวมผลสองนัด Boeung Ket Angkor ชนะ 4–3."
โซนเอเชียตะวันออก.
"รวมผลสองนัด Hwaebul ชนะ 7–0."
หมายเหตุ.
<templatestyles src="Reflist/styles.css" />
อาเกอโน

อาเกอโน  เป็นเทลบาลในแคว้นกร็องแต็สต์ ประเทศฝรั่งเศส ถือเป็นเมืองใหญ่อันดับสองของจังหวัดบา-แร็ง รองจากสทราซบูร์ ด้านเหนือของเมืองเป็นที่ตั้งของป่าอาเกอโน อันเป็นผืนป่าที่ใหญ่ที่สุดในฝรั่งเศส เมืองอาเกอโนก่อตั้งขึ้นโดยดยุกชาวเยอรมัน และผัดเปลี่ยนกันครอบครองระหว่างเยอรมันและฝรั่งเศสเป็นเวลาหลายศตวรรษ การเปลี่ยนมือครั้งสุดท้ายคือเมื่อสิ้นสุดสงครามโลกครั้งที่หนึ่งในปี 1919 ซึ่งอาเกอโนได้ตกเป็นส่วนหนึ่งของฝรั่งเศส
<br>
กรณีอันตอน

ปฏิบัติการอันตอน หรือ ฟัลล์ อันตอน  เป็นรหัสนามสำหรับการเข้ายึดครองทางทหารที่ฝรั่งเศสเขตวีชีซึ่งถูกดำเนินการโดยเยอรมนีและอิตาลีในเดือนพฤศจิกายน ค.ศ. 1942 มันเป็นจุดจบของระบอบวิชีที่เป็นรัฐอิสระที่เป็นเพียงแต่ในนามและการยุบกองทัพ(กองทัพถูกพักรบที่จำกัดอย่างรุนแรง) แต่ยังคงให้ดำรงอยู่ในฐานะรัฐบาลหุ่นเชิดในเขตยึดครองฝรั่งเศส หนึ่งของปฏิบัติการครั้งสุดท้ายของกองทัพก่อนที่จะถูกยุบคือการทำลายกองเรือฝรั่งเศสในตูลงเพื่อป้องกันไม่ให้ตกอยู่ในเงื้อมมือของฝ่ายอักษะ
ล้ง 1919

ล้ง 1919  เป็นศูนย์การค้าแนวราบริมแม่น้ำเจ้าพระยาด้านฝั่งธนบุรี ตั้งอยู่ที่ปลายสุดของถนนเชียงใหม่ แขวงคลองสาน เขตคลองสาน กรุงเทพมหานคร ดำเนินกิจการโดย ตระกูลหวั่งหลี ตั้งอยู่ติดกับบ้านหวั่งหลี มีเนื้อที่ประมาณ 6 ไร่ และพื้นที่อาคาร 6,800 ตารางเมตร โดยอยู่ฝั่งตรงข้ามกับย่านตลาดน้อย เขตสัมพันธวงศ์ ในฝั่งพระนคร เปิดตัวเมื่อวันที่ 2 พฤศจิกายน พ.ศ. 2560 ปัจจุบันตระกูลหวั่งหลีปล่อยเช่าพื้นที่ให้บริษัท แอสเสท เวิรด์ คอร์ป จํากัด (มหาชน) ในเครือกลุ่มทีซีซี บริหารงานจนถึงปี พ.ศ. 2628
ล้ง 1919 เกิดขึ้นจากการบูรณะอาคารเก่าทั้งหมด มีความโดดเด่นด้วยสถาปัตยกรรมจีน ก่ออิฐถือปูนและการใช้โครงสร้างไม้ที่ยังคงเก็บรูปแบบอย่างเดิมไว้ ลักษณะของโครงการนี้คล้ายคลึงกับเอเชียทีค เดอะ ริเวอร์ฟรอนท์ เดสติเนชั่น ที่ตั้งอยู่ไม่ห่างกันมากนัก ภายในล้ง 1919 ประกอบด้วย โกดังเก่าของตระกูลหวั่งหลี ศาลเจ้าแม่หม่าโจ้ว ศาลเจ้าจีนเก่าแก่ในเขตคลองสาน ท่าเรือหวั่งหลี ลานกิจกรรมกลางแจ้ง และ Co-Working Space 
ประวัติ.
ภูมิหลัง.
เดิมบริเวณนี้เป็นท่าเรือของพระยาพิศาลศุภผล (ชื่น) ต้นตระกูลพิศาลบุตร สร้างขึ้นเมื่อปี พ.ศ. 2393 โดยมีชื่อว่า "ฮวยจุ่งล้ง" (火船廊; แปลว่า "ท่าเรือกลไฟ") เป็นท่าเรือกลไฟและโกดังสินค้าสำหรับรองรับเรือสินค้าจากหัวเมืองประเทศต่าง ๆ เช่น มลายู สิงคโปร์ จีนแผ่นดินใหญ่ ฮ่องกง ต่อมาขายให้แก่นายตันลิบบ๊วย แห่งตระกูลหวั่งหลี ในปี พ.ศ. 2462 จนกระทั่งในภายหลัง บริษัท หวั่งหลี จำกัด ซึ่งเป็นบริษัทของครอบครัวเข้ามาเป็นผู้บริหารดูแล
ต่อมาในเดือนตุลาคม พ.ศ. 2559 ตระกูลหวั่งหลี ได้มีโครงการที่จะเปลี่ยนที่นี่ให้เป็นสถานที่ท่องเที่ยวและจุดหมายตาริมฝั่งแม่น้ำเจ้าพระยา จึงเริ่มเข้ามาพัฒนาพื้นที่และเปิดอย่างเป็นทางการเมื่อวันที่ 2 พฤศจิกายน พ.ศ. 2560 โดยเป็นร้านอาหาร ร้านกาแฟ จุดถ่ายรูป ร้านจำหน่ายสินค้าศิลปะและหัตถกรรม พิพิธภัณฑ์การเรียนรู้ความสัมพันธ์ไทย-จีน และสถานที่พักผ่อน
ภายใต้การพัฒนาโดยแอสเสท เวิรด์ คอร์ป.
ต่อมาเมื่อวันที่ 22 พฤศจิกายน พ.ศ. 2564 บริษัท แอสเสท เวิรด์ คอร์ป จํากัด (มหาชน) (AWC) ในเครือกลุ่มทีซีซี โดยวัลลภา ไตรโสรัส ประธานเจ้าหน้าที่บริหารและกรรมการผู้จัดการใหญ่ ได้ลงนามในสัญญาเช่าที่ดินที่ตั้งของล้ง 1919 จากตระกูลหวั่งหลีจนถึงวันที่ 31 ธันวาคม พ.ศ. 2628 รวม 64 ปี แบ่งเป็นระยะพัฒนาโครงการประมาณ 4 ปีโดยจะไม่มีการคิดค่าเช่า และช่วงเช่าอีก 30+30 ปี เพื่อพัฒนาโครงการให้เป็น "จุดหมายแห่งการบูรณาการสุขภาวะ" (The Integrated Wellness Destination) โดยเป็นการอนุรักษ์อาคารเดิมและสร้างอาคารเพิ่มเป็นโรงแรมจำนวน 86 ห้อง และอาคารชุดเพื่อการพักอาศัยจำนวน 56 ห้อง รวม 142 ห้อง โดยทั้ง 2 อาคารนี้บริหารโดยเครือโรงแรม เดอะ ริทซ์-คาร์ลตัน
จังหวัดลาอูนยอน

จังหวัดลาอูนยอน (อีโลกาโน: Probinsia ti La Union; ปังกาซีนัน: Luyag na La Union) เป็นจังหวัดหนึ่งของประเทศฟิลิปปินส์ ตั้งอยู่ในเขตอีโลโคสบนเกาะลูซอน เมืองหลักคือเมืองซันเฟร์นันโด ซึ่งยังถือเป็นเมืองหลักของเขตอีโลโคสอีกด้วย
ภูมิศาสตร์.
จังหวัดลาอูนยอนมีพื้นที่ 1,497.70 ตารางกิโลเมตร (578.27 ตารางไมล์) ครอบคลุมพื้นที่ทางตอนกลางถึงใต้ของเขตอีโลโคสบนเกาะลูซอน มีอาณาเขตติดต่อกับจังหวัดอีโลโคสซูร์ทางทิศเหนือ, ติดกับจังหวัดเบงเก็ตทางทิศตะวันออก, ติดกับจังหวัดปังกาซีนันทางทิศใต้ และติดกับทะเลจีนใต้ทางทิศตะวันตก
ลาอูนยอนอยู่ห่างจากเมโทรมะนิลาไปทางทิศเหนือ และห่างจากบาเกียวไปทางทิศตะวันตกเฉียงเหนือ 
ลักษณะภูมิประเทศ มีแนวเขาคอร์ดิลเยราวางตัวทางทิศตะวันออก และทะเลจีนใต้ทางตะวันตก ส่วนด้านภูมิอากาศ มีฤดูแล้งที่ค่อนข้างยาวนาน ช่วงเดือนพฤศจิกายนถึงพฤษภาคม
การแบ่งเขตการปกครอง.
ประกอบด้วย 19 เทศบาล และ 1 นครทั่วไป
ซันเฟร์นันโด (จังหวัดลาอูนยอน)

ซันเฟร์นันโด (อีโลกาโน: Siudad ti San Fernando) เป็นนครระดับที่สามของจังหวัดลาอูนยอน ประเทศฟิลิปปินส์ สำหรับในปี ค.ศ. 2015 นครแห่งนี้มีประชากร 121,812 คน
ซันเฟร์นันโดมีอาณาเขตติดต่อกับเทศบาลซันฮวนทางทิศเหนือ, ติดกับเทศบาลบาอวงทางทิศใต้, ติดกับเทศบาลบากูลินและนากีเลียนทางทิศตะวันออก และติดกับทะเลจีนใต้ทางทิศตะวันตก มีพื้นที่ 10,272 เฮกตาร์
ซันเฟร์นันโดเป็นศูนย์กลางทางการเงิน อุตสาหกรรม และการเมืองของจังหวัด และยังเป็นศูนย์กลางของเขตอีโลโคสอีกด้วย อยู่ห่างจากเมโทรมะนิลา 
ซันเฟร์นันโดถูกจัดตั้งเป็นนครอันเนื่องมาจาก"กฎหมายสาธารณรัฐ 8509" ลงนามวันที่ 13 กุมภาพันธ์ ค.ศ. 1998 และประกาศใช้วันที่ 20 มีนาคม ค.ศ. 1998 จากการลงประชามติ
อาการกลัวสัตว์

อาการกลัวสัตว์  หมายถึงความกลัวต่อสัตว์อย่างรุนแรงและไม่สมเหตุสมผล ซึ่งเป็นความเชื่องมงายชนิดหนึ่งและเกี่ยวข้องกับอาการกลัวการรับประทานสัตว์ อาการกลัวซากสัตว์ตาย อาการกลัวสวนสัตว์ เป็นต้น ชนิดย่อยของอาการกลัวสัตว์คือ อาการกลัวช้าง  ซึ่งหมายถึงอาการกลัวจำเพาะช้าง และ อาการกลัวแรด  ซึ่งหมายถึงอาการการกลัวจำเพาะแรด
เศรษฐกิจจีน

เศรษฐกิจจีนเป็นเศรษฐกิจแบบตลาดสังคมนิยม เป็นเศรษฐกิจใหญ่สุดอันดับสองของโลกตามจีดีพีราคาตลาด และเศรษฐกิจใหญ่สุดของโลกตามความเท่าเทียมของอำนาจซื้อ (PPP) จากข้อมูลของกองทุนการเงินระหว่างประเทศ (IMF) ประเทศจีนเป็นเศรษฐกิจใหญ่เติบโตเร็วสุดของโลกก่อนปี 2558 โดยมีอัตราการเติบโตโดยเฉลี่ย 10% ในช่วงกว่า 30 ปี เนื่องจากข้อเท็จจริงทางประวัติศาสตร์และการเมืองของเศรษฐกิจกำลังพัฒนาของจีน ภาครัฐของจีนจึงมีสัดส่วนเศรษฐกิจของประเทศมากกว่าภาคเอกชนที่กำลังเฟื่องฟู สำหรับรายได้ต่อหัวนั้น ประเทศจีนอยู่ในอันดับที่ 71 ตามจีดีพี (ราคาตลาด) และที่ 78 ตามจีดีพี (PPP) ในปี 2559 จากข้อมูลของ IMF ประเทศจีนมีทรัพยากรธรรมชาติประเมินมูลค่า 23 ล้านล้านดอลลาร์สหรัฐ ซึ่งจำนวนนี้กว่า 90% เป็นถ่านหินและโลหะหายาก
ประเทศจีนเป็นเศรษฐกิจการผลิตและผู้ส่งสินค้าออกรายใหญ่สุดของโลก มักได้รับขนานนามเป็น "โรงงานของโลก" ประเทศจีนยังเป็นตลาดผู้บริโภคเติบโตเร็วสุดของโลก และผู้นำสินค้าเข้ารายใหญ่สุดอันดับสองของโลก ประเทศจีนเป็นผู้นำเข้าสุทธิซึ่งผลิตภัณฑ์บริการ ในปี 2559 ประเทศจีนเป็นประเทศการค้าใหญ่สุดอันดับสองของโลกและมีบทบาทเด่นในการค้าระหว่างประเทศ และเข้าร่วมองค์การและสนธิสัญญาการค้าเพิ่มขึ้นในปีหลัง ๆ ประเทศจีนเป็นสมาชิกองค์การการค้าโลกในปี 2544 ประเทศจีนยังมีความตกลงการค้าเสรีกับหลายชาติ รวมทั้งอาเซียน ออสเตรเลีย นิวซีแลนด์ ปากีสถาน เกาหลีใต้และสวิสเซอร์แลนด์ มณฑลในแถบชายฝั่งของจีนมีแนวโน้มกลายเป็นอุตสาหกรรมมากขึ้น ส่วนบริเวณในแผ่นดินยังด้อยพัฒนากว่า
เพื่อเลี่ยงค่าใช้จ่ายทางสังคมและเศรษฐกิจระยะยาวของมลภาวะสิ่งแวดล้อมในประเทศจีน นิโคลัส สเทิร์นและเฟอร์กัส กรีนแห่งสถาบันวิจัยแกรนแธมว่าด้วยการเปลี่ยนแปลงภูมิอากาศและสิ่งแวดล้อม (Grantham Research Institute on Climate Change and the Environment) แนะนำว่า เศรษฐกิจจีนควรเปลี่ยนเป็นการพัฒนาอุตสาหกรรมก้าวหน้าที่มีการปลดปล่อยคาร์บอนต่ำไฮเท็คที่มีการจัดสรรทรัพยากรของชาติไปยังนวัตกรรมและการวิจัยและพัฒนาสำหรับการเติบโตทางเศรษฐกิจอย่างยั่งยืนให้ดีขึ้นเพื่อผลกระทบของอุตสาหกรรมหนักของจีน ซึ่งสอดคล้องกับเป้าหมายการวางแผนของรัฐบาลกลาง ฝันจีนของสี จิ้นผิงอธิบายว่าบรรลุ "สองร้อย" คือ เป้าหมายของจีนทางวัตถุให้กลายเป็น "สังคมกินดีอยู่ดีปานกลาง" ภายในปี 2564 ซึ่งปีครบรอบ 100 ปีพรรคคอมมิวนิสต์จีน และเป้าหมายการทำให้จีนทันสมัยเป็นประเทศพัฒนาแล้วอย่างสมบูรณ์ในปี 2592 ซึ่งเป็นปีที่ 100 ของการก่อตั้งสาธารณรัฐประชาชนจีน
สากลวิวัฒน์ของเศรษฐกิจจีนยังมีผลกระทบต่อการพยากรณ์เศรษฐกิจปรับเป็นมาตรฐานซึ่งดัชนีผู้จัดการซื้อออกในประเทศจีนอย่างเป็นทางการในปี 2543 ต่อมาในปี 2549 ประเทศจีนเป็นประเทศในทวีปเอเชียประเทศเดียวที่มีจีดีพี (PPP) เกิน 10 ล้านล้านดอลลาร์สหรัฐ (ร่วมกับสหรัฐและสหภาพยุโรป) ในปี 2558 ประเทศจีนเป็นประเทศแรกที่มีจีดีพี (PPP) เกิน 20 ล้านล้านดอลลาร์สหรัฐ เมื่อเศรษฐกิจจีนเติบโต เงินตราเหรินหมินปี้ของจีนก็เติบโตด้วย ซึ่งผ่านกระบวนการที่จำเป็นสำหรับสากลวิวัฒน์ ประเทศจีนริเริ่มการก่อตั้งธนาคารเพื่อการลงทุนโครงสร้างพื้นฐานเอเชียในปี 2558 การพัฒนาเศรษฐกิจของเซินเจิ้นถูกเรียกว่าเป็นซิลิคอนแวลลีย์แห่งถัดไปของโลก
ซอร์เดส

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ซอร์เดส  เป็นเทอโรซอร์ตัวเล็กจากยุคจูราซซิกตอนปลายในประเทศคาซัคสถาน
ชื่อสกุลถูกตั้งชื่อในปีค.ศ.1971 โดย Aleksandr Grigorevich Sharov ชื่อสกุลต้นแบบของมันคือ "Sordes pilosus"
รายละเอียด.
"ซอร์เดส" มีขนาดปีกอยู่ที่ 0.63 เมตร  เป็นขนาดปีกที่สั้นมาก. คอของ"ซอร์เดส "นั้นสั้น และมีหางที่ยาว
กะโหลก.
กะโหลกของมันดูเรียวเรียบ ไม่กลม ขนาดหัวยาวมาก มีฟัน กระโหลกใหญ่ประมาณ 8 ซม. ไม่เหมือนกับเทอโรซอร์ส่วนใหญ่ มันไม่มีหงอนที่ท้ายหัว
การค้นพบ.
ฟอสซิลที่ดูค่อนข้างสมบูรณ์ถูกค้นพบในช่วงปี 1960 ที่ Karatau ประเทศคาซักสถาน
การแบ่งประเภท.
"ซอร์เดส "ถูกจัดให้อยู่ในกลุ่ม Rhamphorhynchidae ที่มีเทอโรซอร์ในยุคแรก ที่วิวัฒนาการในยุคไทรแอสซิกตอนปลาย และรอดจนถึงยุคจูราสซิกตอนปลาย. Unwinได้บอกว่า ซอร์เดสสมควรอยู่ในกลุ่ม Scaphognathinae มากกว่า อย่างไรก็ตามมีบางคนอย่าง Alexander Kellner และ Lü Junchang ว่า ซอร์เดสไม่ได้อยู่ในกลุ่ม rhamphorhynchid
ยูฟ่าแชมเปียนส์ลีก ฤดูกาล 2010–11 รอบแพ้คัดออก

รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2010–11 เริ่มแข่งขันในวันที่ 15 กุมภาพันธ์ และสิ้นสุดในวันที่ 28 พฤษภาคม พ.ศ. 2554 (ค.ศ. 2011) ซึ่งเป็น รอบชิงชนะเลิศ โดยแข่งขันกันที่ สนามกีฬาเวมบลีย์ ใน ลอนดอน, ประเทศอังกฤษ. เพื่อที่จะตัดสินหาแชมเปียนส์ของ ยูฟ่าแชมเปียนส์ลีก ฤดูกาล 2016–17. ทั้งหมด 16 ทีมที่เข้าร่วมการแข่งขันในรอบแพ้คัดออก
เริ่มต้นเวลาฤดูหนาวจะไปสิ้นสุดที่เดือนมีนาคมคือ CET (UTC+1), หลังจากนั้นก็จะเป็น CEST (UTC+2).
กำหนดการ.
การจับสลากแบ่งสายมีขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์.
รอบ 16 ทีมสุดท้าย.
การจับสลากสำหรับการแข่งขันรอบ 16 ทีมสุดท้ายได้จัดขึ้นเมื่อวันที่ 17 ธันวาคม พ.ศ. 2553 (ค.ศ. 2010). เลกแรกของรอบ 16 ทีมสุดท้ายจะลงเล่นในวันที่ 15, 16, 22 และ 23 กุมภาพันธ์, และเลกที่สองจะลงเล่นในวันที่ 8, 9, 15 และ 16 มีนาคม พ.ศ. 2554 (ค.ศ. 2011).
เลกที่สอง.
"รวมผลสองนัด ชัคตาร์ โดเนตสค์ ชนะ 6–2."
"รวมผลสองนัด บาร์เซโลนา ชนะ 4–3."
"รวมผลสองนัด ทอตนัม ฮอตสเปอร์ ชนะ 1–0."
"รวมผลสองนัด ชัลเคอ 04 ชนะ 4–2."
"รวมผลสองนัด แมนเชสเตอร์ยูไนเต็ด ชนะ 2–1."
"รวมผลสองนัด เสมอ 3–3. อินแตร์นาซีโอนาเล ชนะด้วยกฏประตูทีมเยือน.
"รวมผลสองนัด เชลซี ชนะ 2–0."
"รวมผลสองนัด เรอัลมาดริด ชนะ 4–1."
รอบ 8 ทีมสุดท้าย.
การจับสลากสำหรับรอบ 8 ทีมสุดท้ายได้จัดขึ้นเมื่่อวันที่ 18 มีนาคม พ.ศ. 2554 (ค.ศ. 2011) ที่สำนักงานใหญ่ ยูฟ่า ในเมือง นียง. ไม่มีทีมวางในการจับสลากและทีมที่มาจากประเทศเดียวกันจะไม่ถูกจับคู่อยู่ด้วยกันในการเล่น.
เลกแรกของรอบ 8 ทีมสุดท้ายทั้ง 4 คู่จะลงเล่นในวันที่ 5 และ 6 เมษายน, และเลกที่สองจะลงเล่นในวันที่ 12 และ 13 เมษายน พ.ศ. 2554 (ค.ศ. 2011).
เลกที่สอง.
"รวมผลสองนัด บาร์เซโลนา ชนะ 6–1."
"รวมผลสองนัด แมนเชสเตอร์ยูไนเต็ด ชนะ 3–1."
"รวมผลสองนัด ชัลเคอ 04 ชนะ 7–3."
"รวมผลสองนัด เรอัลมาดริด ชนะ 5–0."
รอบรองชนะเลิศ.
เลกแรกจะลงเล่นในวันที่ 26 และ 27 เมษายน, และเลกที่สองจะลงเล่นในวันที่ 3 และ 4 พฤษภาคม พ.ศ. 2554 (ค.ศ. 2011).
เลกที่สอง.
"รวมผลสองนัด บาร์เซโลนา ชนะ 3–1."
"รวมผลสองนัด แมนเชสเตอร์ยูไนเต็ด ชนะ 6–1."
รอบชิงชนะเลิศ.
นัดชิงชนะเลิศปี 2011 จะลงทำการแข่งขันในวันที่ 28 พฤษภาคม พ.ศ. 2554 (ค.ศ. 2011) ที่ สนามกีฬาเวมบลีย์ ใน ลอนดอน, ประเทศอังกฤษ.
ปีเตอร์หัวกระเซิง

ปีเตอร์หัวกระเซิง  เป็นหนังสือสำหรับเด็กในปี ค.ศ.1845 ที่แต่งโดยไฮน์ริช ฮอฟฟ์แมน เรื่องส่วนใหญ่เกี่ยวกับเด็ก โดยบอกเล่าผ่านบทกวีและภาพประกอบ แต่ละเรื่องให้คติสอนใจซึ่งแสดงถึงหายนะของการประพฤติตัวไม่เหมาะสมในแบบที่เกินจริง
หนังสือการ์ตูน.
ศิลปินการ์ตูนชาวเยอรมัน David Füleki ได้สร้างการ์ตูนสไตล์มังงะในรูปแบบของ"Struwwelpeter" :
อิทธิพลของสื่อ.
วรรณกรรม.
อดอล์ฟ ฮิตเลอร์ถูกล้อเลียนเป็นปีเตอร์หัวกระเซิงในปี ค.ศ.1941 ในหนังสือ "Struwwelhitler" ที่ถูกตีพิมพ์ในอังกฤษ โดยใช้นามแฝง Dr. Schrecklichkeit (Dr. Horrors)
หนังสือการ์ตูน.
นักวาดการ์ตูนชาวเยอรมัน F. K. Waechter ได้ทำหนังสือเรื่อง Anti-Struwwwelpeter (1970) เป็นเรื่องที่ล้อเลียน Der Struwwelpeter.
STS-26

STS-26 เป็นภารกิจกระสวยอวกาศของนาซาครั้งที่ 26 และเป็นเที่ยวบินที่เข้าสู่วงโคจรครั้งที่ 7 ของกระสวยอวกาศดิสคัฟเวอรี ภารกิจได้เริ่มต้นขึ้นที่ศูนย์อวกาศเคนเนดี, รัฐฟลอริด้า ในวันที่ 29 กันยายน ค.ศ. 1988 หลังจากนั้น 4 วัน ภารกิจได้สิ้นสุดในวันที่ 3 ตุลาคม STS-26 ได้รับตั้งสมญาว่า "รีเทริน์ ทู ไฟต์" (กลับสู่เที่ยวบิน) ซึ่งเป็นภารกิจแรกหลังจากเกิดภัยพิบัติกระสวยอวกาศชาเลนเจอร์ ในวันที่ 28 มกราคม พ.ศ. 2529 เป็นภารกิจแรกตั้งแต่ภารกิจ STS-9 โดยใช้รหัส STS แบบเดียวกัน ภารกิจนี้เป็นครั้งแรกที่สมาชิกลูกเรือทั้งหมดใส่ชุดความดันในตอนเริ่มภารกิจจนถึงสิ้นสุดภารกิจ และเป็นภารกิจแรกที่มีประสบการณ์ครั้งแรกนับตั้งแต่อะพอลโล 11 โดยมีลูกเรือทั้งหมดปฎิบัติภารกิจอย่างน้อยหนึ่งภารกิจก่อน
เวค-อัพคอส์.
เป็นธรรมเนียมที่ปฏิบัติกันมาอย่างยาวนานในการปลุกนักบินอวกาศด้วยเสียงเพลง เริ่มต้นครั้งแรกในภารกิจอะพอลโล 15 แต่ละเสียงจะถูกเลือกโดยครอบครัวของนักบินอวกาศที่ปฏิบัติภารกิจ โดยปกติเสียงเหล่านี้จะมีความหมายพิเศษในการปฏิบัติภารกิจของนักบินอวกาศ
โกลเดนไชลด์

โกลเดนไชลด์  เป็นบอยแบนด์สัญชาติเกาหลีใต้ สังกัด Woollim Entertainment ปัจจุบันมีสมาชิกทั้งหมด 10 คน และทั้งหมดเปิดตัวในปี พ.ศ. 2560 โดยการปล่อยมินิอัลบั้มที่ชื่อ "DamDaDi" เมื่อวันที่ 28 สิงหาคม 2560
ประวัติ.
ก่อนเปิดตัว: "W Project และ" "2017 Woollim Pick".
ในเดือน มกราคม ต้นสังกัด Woollim Entertainment ได้ปล่อยโปรเจกต์ pre-debut ของเด็กฝึก โดยใช้ชื่อ "'W Project"' โดยมีสมาชิกโกลเดนไชลด์ที่เปิดตัวในโปรเจกต์นี้ทั้งหมด 5 คน (จูชาน จางจุน แท็ก แดยอล ดงฮยอน) รวมถึง แจซ็อก อดีตสมาชิก
วันที่ 15 พฤษภาคม ต้นสังกัด Woollim Entertainment ได้เปิดเผยถึง บอยกรุ๊ปวงใหม่ในชื่อ โกลเด้นไชลด์ โดยเป็นบอยกรุ๊ปวงแรกในรอบ 7 ปีของต้นสังกัดหลังจากการเปิดตัวอินฟินิต มีการเปิดเผยรายชื่อชื่อของสมาชิกทั้ง 11 คน จากนั้นในวันที่ 22 พฤษภาคม ต้นสังกัดได้ปล่อยภาพคอนเซปต์ของวงและยืนยันว่าสมาชิกจะปรากฏตัวในรายการเรียลลิตีของวงชื่อว่า "2017 Woollim Pick" และในวันที่ 9 สิงหาคม มีรายงานว่าสมาชิกโกลเด้นไชลด์จะปรากฏตัวเป็นนักแสดงรับเชิญในละครเรื่อง "20th Century Boy and Girl"
2561: "GOL-CHA!".
วันที่ 28 สิงหาคม โกลเด้นไชลด์เปิดตัวอย่างเป็นทางการด้วยมินิอัลบั้มแรก "'GOL-CHA!"' ประกอบด้วยเพลง 6 เพลง โดยมีเพลงไตเติลคือ "DamDaDi" และจัดเดบิวต์โชว์เคสที่ Blue Square iMarket Hall ในวันเดียวกัน จากนั้น ก่อนจะขึ้นแสดงโชว์เปิดตัวอย่างเป็นทางการที่รายการ "KBS Music Bank" ด้วยเพลงไตเติล "DamDaDi" และเพลงรอง "I Love You So" ในวันที่ 1 กันยายน
วันที่ 16 ตุลาคม โกลเด้นไชลด์ได้ปล่อยเพลง "Love Letter" โดยเป็นเพลงประกอบละคร "20th Century Boy and Girl"
2561–ปัจจุบัน: "แจซอกถอนตัว, Miracle, แฟนมีตติงครั้งแรก, Goldenness และ WISH".
วันที่ 6 มกราคม ต้นสังกัด Woollim Entertainment ได้แถลงการณ์ว่า พัคแจซ็อก ได้ตัดสินใจถอนตัวออกจากวงเนื่องจากปัญหาสุขภาพ
วันที่ 29 มกราคม โกลเด้นไชลด์ปล่อยมินิอัลบั้มชุดที่ 2 "'Miracle"' มินิอัลบั้มประกอบด้วยเพลง 6 เพลง โดยมีเพลง "It's U" เป็นเพลงไตเติ้ล และได้จัดคัมแบ็คโชว์เคสที่ Blue Square iMarket Hall ในวันเดียวกัน หลังจบโปรโมตเพลง "It's U" พวกเขาได้โปรโมตต่อเนื่องด้วยการปล่อยมิวสิกวิดีโอเพลง "Lady" จากมินิอัลบั้มเดียวกัน ก่อนจะประกาศจบโปรโมตในวันที่ 13 เมษายน
วันที่ 22 พฤษภาคม โกลเด้นไชลด์ได้จัดแฟนมีตติ้งครั้งแรกชื่อว่า "'Golden Day"' เพื่อฉลองวันครบรอบ 1 ปีหลังการเปิดตัว ที่ Blue Square iMarket Hall นอกจากนั้นยังจัดงานแฟนมีตติ้งที่เมืองนาโกย่าและโตเกียว ประเทศญี่ปุ่น ในวันที่ 24 และ 25 พฤษภาคม ตามลำดับ นอกจากนั้น โกลเด้นไชลด์ยังได้เข้าร่วมแสดงใน "KCON 2018 Japan" ในวันที่ 15 เมษายน, "KCON NY 2018" ที่นิวยอร์ก สหรัฐอเมริกา ในวันที่ 24 มิถุนายน, "KCON LA 2018" ในวันที่ 16 สิงหาคม และ "KCON 2018 Thailand" ในวันที่ 29 กันยายน
วันที่ 4 พฤษภาคม โกลเด้นไชลด์ประกาศชื่อแฟนคลับอย่างเป็นทางการของวงในชื่อ "Goldenness" จากนั้นในวันที่ 4 กรกฎาคม จึงปล่อยซิงเกิลอัลบั้มแรก "'Goldenness"' ซึ่งประกอบด้วยเพลง 3 เพลง โดยมีเพลงไตเติลคือ "Let Me"
วันที่ 14 ตุลาคม โกลเด้นไชลด์ได้ประกาศคัมแบ็คในงานก่อตั้งแฟนคลับ '"Golden Child Cheerful Geumdong Time"' โดยในวันที่ 24 ตุลาคม ได้ปล่อยมินิอัลบั้มที่ 3 "'WISH"' ที่ประกอบด้วยเพลง 7 เพลง โดยมีเพลง "Genie" เป็นเพลงไตเติ้ล ในภาพลักษณ์ที่ดูโตขึ้นจากอัลบั้มก่อนๆ
ยูฟ่าแชมเปียนส์ลีก นัดชิงชนะเลิศ 2011

ยูฟ่าแชมเปียนส์ลีก นัดชิงชนะเลิศ 2011 เป็นนัดชิงชนะเลิศของการแข่งขันฟุตบอล ยูฟ่าแชมเปียนส์ลีก ฤดูกาล 2010–11 ซึ่งเป็นการพบกันระหว่างสโมสรฟุตบอลบาร์เซโลนา จากประเทศสเปน และสโมสรฟุตบอลแมนเชสเตอร์ยูไนเต็ด จากประเทศอังกฤษ แข่งขันในวันที่ 28 พฤษภาคม พ.ศ. 2554 (ค.ศ. 2011) ในเวลาท้องถิ่น 20:45 น. ที่สนามกีฬาเวมบลีย์ ในเมืองลอนดอนของอังกฤษ.
รายละเอียดในการชมการแข่งขัน.
ตั๋ว.
ทั้งสองทีมได้รับตั๋วไปแจกจ่ายให้กับผู้สนับสนุนของพวกเขาทีมละ 25,000 ใบ ซึ่งเพิ่มขึ้น 11,000 บัตรเข้าชมมีจำหน่ายให้กับแฟน ๆ ทั่วโลกผ่านทาง UEFA.com ตั๋วที่เหลือถูกจัดสรรให้กับท้องถิ่นคณะกรรมการจัดงาน, ยูฟ่าของสมาคมฟุตบอล 53 ชาติและคู่ค้าในเชิงพาณิชย์และการออกอากาศ
การออกอากาศ.
การแข่งขันคู่นี้มีการถ่ายทอดสดไปทั่วโลก ทั้งทวีปยุโรป, ทวีปเอเชีย, ทวีปแอฟริกา, ทวีปออสเตรเลีย และทวีปอเมริกา สำหรับการถ่ายทอดสดในประเทศไทย ดำเนินการผ่านสถานีโทรทัศน์ภาคพื้นดินหนึ่งแห่งคือ ทางไทยทีวีสีช่อง 3 ตามเวลาประเทศไทย 01.45 น.
วอลเลย์บอลชายไทยเดนมาร์คซูเปอร์ลีก 2018

วอลเลย์บอลชายไทยเดนมาร์คซูเปอร์ลีก 2018 เป็นการแข่งขันวอลเลย์บอลประเภททีมชาย จำนวน 6 ทีม โดยการแข่งขันครั้งนี้จัดขึ้นเป็นครั้งที่ 5 ณ เอ็มซีซีฮอลล์ เดอะมอลล์บางกะปิ กรุงเทพมหานคร, ประเทศไทย
การแบ่งกลุ่ม.
การจับฉลากแบ่งกลุ่มทีมแชมป์และรองแชมป์จะได้รับให้เป็นทีมวางของแต่ละกลุ่ม และอีก 4 ทีมที่เหลือได้ทำการจับฉลากเมื่อวันที่ 7 มีนาคม พ.ศ. 2561 ณ โรงแรมโกลเด้นทิวลิป ซอฟเฟอริน กรุงเทพมหานคร
อันดับการแข่งขัน.
<templatestyles src="Col-begin/styles.css"/>
การถ่ายทอดสด.
สำหรับรายการถ่ายทอดสดวอลเลย์บอลชายไทยเดนมาร์คซูเปอร์ลีก 2018 ในประเทศไทย มีดังนี้
วอลเลย์บอลหญิงไทยเดนมาร์คซูเปอร์ลีก 2018

วอลเลย์บอลหญิงไทยเดนมาร์คซูเปอร์ลีก 2018 เป็นการแข่งขันวอลเลย์บอลประเภททีมหญิง โดยมีทีเข้าร่วมแข่งขันจำนวน 6 ทีม โดยการแข่งขันครั้งนี้จัดขึ้นเป็นครั้งที่ 6 ซึ่งมีการจัดการแข่งขัน ณ เอ็มซีซีฮอลล์ เดอะมอลล์บางกะปิ กรุงเทพมหานคร, ประเทศไทย
การแบ่งกลุ่ม.
การจับฉลากแบ่งกลุ่มทีมแชมป์และรองแชมป์จะได้รับให้เป็นทีมวางของแต่ละกลุ่ม และอีก 4 ทีมที่เหลือได้ทำการจับฉลากเมื่อวันที่ 7 มีนาคม พ.ศ. 2561 ณ โรงแรมโกลเด้นทิวลิป ซอฟเฟอริน กรุงเทพมหานคร
อันดับการแข่งขัน.
<templatestyles src="Col-begin/styles.css"/>
เจ้าชายเลกา เจ้าชายแห่งแอลเบเนีย

เจ้าชายเลกา เจ้าชายแห่งแอลเบเนีย 
พระราชประวัติ.
เจ้าชายเลกา เจ้าชายแห่งแอลเบเนีย ประสูติเมื่อวันที่ 26 มีนาคม พ.ศ. 2525 ณ แอฟริกาใต้ เป็นพระราชโอรสเพียงพระองค์เดียวใน เจ้าชายเลกา มกุฎราชกุมารแห่งแอลเบเนีย กับ เจ้าหญิงซูซาน มกุฎราชกุมารีแห่งแอลเบเนีย ด้วยพระองค์ประสูตินอกประเทศ ทำให้พระราชบิดาหวั่นเกรงว่าจะทรงไม่ได้เป็นรัชทายาท พระราชบิดาของพระองค์จึงแจ้งไปว่าพระราชโอรสประสูติที่แอลเบเนีย แต่รัฐบาลไม่ยินยอม พระนาม อันวา ของพระองค์นั้น ถูกตั้งตามชื่อของ อันวา อัสซาดาต ประธานาธิบดีแห่งอียิปต์ พระองค์ทรงศึกษาในมหาวิทยาลัยเซนต์ปีเตอร์ ซึ่งพระราชบิดาของพระอค์นั้นได้รับการยกย่องว่าเป็น นักเรียนต่างประเทศที่เรียนดีที่สุด ต่อมารัฐมันตรีว่าการกระทรวงกลาโหมแห่งแอลเบเนียได้ถวายอาพร์ตเมนท์ใน ลอนดอน เพื่อเป็นที่ประทับกับพระองค์ขณะศึกษาต่อ เมื่อพระองค์ย้ายเข้ามาประทับในแอลเบเนีย ประชาชนชาวแอลเบเนียต่างเคารพและรักพระองค์จนได้รับการถวายพระนามอย่างไม่เป็นทางการว่า พระเจ้าเลกาที่ 2 แห่งแอลเบเนีย
ทรงงานและตำแหน่งผู้อ้างสิทธิราชบัลลังก์.
เมื่อวันที่ 2 สิงหาคม พ.ศ. 2550 นายลูซิม บัสบา รัฐมนตรีว่าการกระทรวงต่างประเทศของแอลเบเนียได้ประกาศว่า เจ้าชายเลกา เจ้าชายแห่งแอลเบเนีย เป็นผู้อ้างสิทธิในราชบัลลังก์แอลเบเนียได้ ทั้งนี้พระองค์ทรงมีส่วนร่วมในฐานะทูต 2 ปีถัดมารับบาลแอลเบเนียทูลเชิญเจ้าชายให้ย้ายไปทรงงานที่สำนักงานของรัฐมนตรีมหาดไทย ต่อมานายบูจา ฮิสมา ได้รับการเลือกให้เป็นประธานาธิบดีแห่งแอลเบเนีย พระองค์ได้รับการถวายหน้าที่ให้เป็นที่ปรึกษาประธานาธิบดี
อภิเษกสมรส.
พระองต์เข้าพระราชพิธีอภิเษกสมรสกับ นางสาวอีเลีย เมื่อวันที่ 8 ตุลาคม พ.ศ. 2559 ณ พระราชวังหลวงใน ติรานา ซึ่งมีแขกมาร่วมงานไม่มากนัก ทั้งนี้ในพระราชวงศ์ต่างประเทศได้เสด็จพระราชดำเนิน เสด็จมาร่วมงานครั้งนี้ด้วย ดังนี้ สมเด็จพระราชินีโซเฟียแห่งสเปน เจ้าชายไมเคิลแห่งเคนต์ เจ้าหญิงไมเคิลแห่งเคนต์ อาเลกซานดาร์ คาราจอร์เจวิช แคทเทอรีน แคร์รี เบ็ทติส อดีตมกุฎชราชกุมารและมกุฎมารีแห่งเซอร์เบีย เจ้าหญิงมาร์กาเรตาแห่งโรมาเนีย เจ้าชายนิกอลแห่งมอนเตเนโกร เจ้าชายกีโยม แกรนด์ดยุกรัชทายาทแห่งลักเซมเบิร์ก เจ้าหญิงซิบิลลาแห่งลักเซมเบิร์ก เจ้าชายกียอร์ก ฟรีดริช เจ้าชายแห่งปรัสเซีย และ เจ้าหญิงเลอาแห่งเบลเยียม ทั้งนี้รวมไปถึงประธานาธิบดีและคณะรัฐมนตรีแห่งแอลเบเนียด้วย
เจ้าหญิงอีเลีย เจ้าหญิงแห่งแอลเบเนีย

เจ้าหญิงอีเลีย เจ้าหญิงแห่งแอลเบเนีย 
พระประวัติ.
เจ้าหญิงอีเลีย เจ้าหญิงแห่งแอลเบเนีย เดิม "อีเลีย ซาฮาเรีย" ประสูติเมื่อวันที่ 8 กุมภาพันธ์ พ.ศ. 2526 เป็นธิดาของ จอร์จจี ซาฮาเรีย และ โยริกา โมจู ต่อมาครอบครัวของพระองค์ย้ายมาที่สกอเดอ ซึ่งเป็นเมืองทางตอนเหนือของประเทศ ต่อมาในช่วงที่ราชวงศ์แอลเบเนียมีบทบาทในด้านต่างๆของประเทศ พระราชมารดาและพระเชษฐาของพระองค์นั้น มีชื่อเสียงจากการเป็นนักร้องอย่างมาก โดนพระองค์เองนั้นก็ได้กลายเป็นนักแสดง โดยพระเชษฐาอีกคนของพระองค์เป็นทั้งผู้กำกับภาพยนตร์และนักแสดง 
ในปี พ.ศ. 2545 พระองค์ทรงจบจากโรงเรียนศิลปะการแสดงจอร์แดน ที่ตั้งใน ติรานา ต่อมาได้เสด็จพระราชดำเนินเไปทรงศึกษาต่อ ณ ปารีส ต่อมา พ.ศ. 2548 จึงทรงศึกษาจบ และได้ไปแสดง ณ มหาวิทยาลัยปารีสที่ 8 พระองค์สามารถรับสั่งภาษาฝรั่งเศส ภาษาอิตาลี และ ภาษาอังกฤษ
อภิเษกสมรส.
พระองต์เข้าพระราชพิธีอภิเษกสมรสกับ เจ้าชายเลกา เจ้าชายแห่งแอลเบเนีย เมื่อวันที่ 8 ตุลาคม พ.ศ. 2559 ณ พระราชวังหลวงใน ติรานา ซึ่งมีแขกมาร่วมงานไม่มากนัก ทั้งนี้ในพระราชวงศ์ต่างประเทศได้เสด็จพระราชดำเนิน เสด็จมาร่วมงานครั้งนี้ด้วย ดังนี้ สมเด็จพระราชินีโซเฟียแห่งสเปน เจ้าชายไมเคิลแห่งเคนต์ เจ้าหญิงไมเคิลแห่งเคนต์ อาเลกซานดาร์ คาราจอร์เจวิช แคทเทอรีน แคร์รี เบ็ทติส อดีตมกุฎชราชกุมารและมกุฎมารีแห่งเซอร์เบีย เจ้าหญิงมาร์กาเรตาแห่งโรมาเนีย เจ้าชายนิกอลแห่งมอนเตเนโกร เจ้าชายกีโยม แกรนด์ดยุกรัชทายาทแห่งลักเซมเบิร์ก เจ้าหญิงซิบิลลาแห่งลักเซมเบิร์ก เจ้าชายเกออร์ค ฟรีดริช เจ้าชายแห่งปรัสเซีย และ เจ้าหญิงเลอาแห่งเบลเยียม ทั้งนี้รวมไปถึงประธานาธิบดีและคณะรัฐมนตรีแห่งแอลเบเนียด้วย
มูว์ลูซ

มูว์ลูซ ([myluz]; อาลซัส: หรือ ,) เป็นเทศบาลที่อยู่ทางตะวันออกของประเทศฝรั่งเศส ตั้งอยู่ในจังหวัดโอ-แร็ง แคว้นกร็องแต็สต์ ใกล้กับชายแดนประเทศเยอรมนีและประเทศสวิตเซอร์แลนด์ มูว์ลูซเป็นที่ตั้งของ "ซีเตเดอลอตอมอบีล"  ซึ่งเป็นพิพิธภัณฑ์ยานยนต์แห่งชาติของฝรั่งเศส และยังเป็นที่ตั้งของ "ซีเตดูว์แทร็ง"  พิพิธภัณฑ์รถยนต์และรถไฟที่ใหญ่ที่สุดในโลก มูว์ลูซยังมีฉายาว่า "แมนเชสเตอร์ของฝรั่งเศส" อีกด้วย
ประชากร.
ข้อมูลประชากรในตารางและแผนภูมิมาจากเขตพื้นที่เทศบาลมูว์ลูซ เทศบาลนี้ผนวกอดีตเทศบาล Dornach ใน ค.ศ. 1914 และ Bourtzwiller ใน ค.ศ. 1947
รายชื่อปลัดกระทรวงอุตสาหกรรมของไทย

ปลัดกระทรวงอุตสาหกรรม เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงอุตสาหกรรม
ปลัดกระทรวงคนหนึ่งมีอำนาจหน้าที่ ดังนี้
เจ้าหญิงซูซาน มกุฎราชกุมารีแห่งแอลเบเนีย

เจ้าหญิงซูซาน มกุฎราชกุมารีแห่งแอลเบเนีย  พระนามเดิม ซูซาน คัลเลน-วอร์ด  หรือพระนามเมื่อสมรสครั้งแรก ซูซาน วิลเลียมส์ 
พระราชประวัติ.
เจ้าหญิงซูซาน มกุฎราชกุมารีแห่งแอลเบเนีย มีพระนามเดิมว่า ซูซาน คัลเลน-วอร์ด ประสูติเมื่อวันที่ 28 มกราคม พ.ศ. 2484 เป็นธิดาของ อลัน โรเบิร์ต คัลเลน-วอร์ด และ ฟิลิส โดโรเธีย มอเรีย-ปิเออ โดยลุงของพระองค์เป็นเจ้าของโรงแรมโทมัส-เมอเร โรงแรมที่มีชื่อเสียงเป็นอันดับต้นๆในประเทศ พระองค์เติบโตมาในฟาร์มแกะของพระราชบิดา โดยพระองค์ทรงเข้าศึกษา ณ โรงเรียนหญิงล้วนเพไบที ใน นิวเซาท์เวลส์ หลังจากนั้นศึกษา ณ มหาวิทยาลัยซิดนีย์ และเมื่อเรียนจบออกมา ทรงเปิดโรงเรียนสอนศิลปะส่วนพระองค์ 
พระองค์เสกสมรสครั้งแรกกับ ริชาร์ด วิลเลียม พระองค์ได้เปลี่ยนมาใช้นามสกุลของพระสวามีคนเก่า โดยทรงใช้ชีวิตกันตั้งแต่ปี พ.ศ. 2508 - พ.ศ. 2513 ก่อนจะทรงหย่าร้าง
เสกสมรส.
พระองค์ทรงพบรักกับ เจ้าชายเลกา มกุฎราชกุมารแห่งแอลเบเนีย พระราชโอรสเพียงพระองค์เดียวใน พระเจ้าซ็อกที่ 1 แห่งแอลเบเนีย ในงานเลี้ยงอาหารค่ำในซิดนีย์เมื่อปี พ.ศ. 2518 ต่อมาทั้ง 2 เษกสมรสกันแบบธรรมดาที่ประเทศฝรั่งเศส และทรงแต่งงานทางศาสนาอย่างถูกต้องใน มาดริด
ถึงกระนั้น เจ้าหน้าที่รับรองในประเทศออสเตรียอันเป็นที่พระราชสมภพของพระองค์นั้น ก็มิได้ยอมรับว่าพระองค์เป็น สมเด็จพระราขินี แต่ด้วยวิธีการเจรจาทำให้รัฐมนตรีว่าการต่างประเทศออกพาสปอร์ต ในพระนามว่า สมเด็จพระราชินีซูซานแห่งแอลเบเนีย แต่ถึงกระนั้นพระอิสริยยศที่แท้จริงของพระองค์ที่สามารถอ้างได้คือ เจ้าหญิงมกุฎราชกุมารี พระวรชายา ส่วนพระอิสริยยศสมเด็จพระราขินีนั้น เป็นพระอิสริยยศที่ประชาชนน้อมเกล้าน้อมกระหม่อมถวายอย่างไม่เป็นทางการ 
ทิวงคต.
พระองค์ทิวงคตเมื่อวันที่ 17 กรกฎาคม พ.ศ. 2547 ด้วยพระโรคมะเร็งที่พระปัปผาสะ (ปอด) โดยพระบรมศพของพระองค์นั้นถูกฝังในสุสานหลวงนอกเมืองติรานา
การกอด

การกอด  เป็นรูปแบบของความใกล้ชิดทางกาย (physical intimacy) และเป็นสิ่งสากลในชุมชนมนุษย์ ซึ่งคนสองคนหรือมากกว่านำแขนคล้องรอบคอ หลัง หรือเอวของกันและกันเพื่อจับกันไว้อย่างใกล้ชิด หากมีคนร่วมมากกว่าสองคนจะเรียกว่า การกอดแบบกลุ่ม (group hug)
แหล่งกำเนิดคำ.
ไม่มีใครรู้ต้นกำเนิดที่แท้จริงของคำ ทว่าขณะนี้มีอยู่สองทฤษฎีที่เป็นไปได้ ทฤษฎีแรกคือคำกริยา "hug (การกอด)" ซึ่งถูกใช้ครั้งแรกสมัยคริสต์ทศวรรษ 1560 อาจเกี่ยวข้องกับคำว่า "hugga" ในภาษานอร์สโบราณ ที่แปลว่าการปลอบประโลม ทฤษฎีที่สองเกี่ยวข้องกับคำว่า "hegen" ในภาษาเยอรมัน ซึ่งแปลว่า การเลี้ยงดูหรือดูแล แต่เดิมแปลว่าการล้อมด้วยพุ่มไม้
ลักษณะ.
การกอดบางครั้งใช้ร่วมกับการจูบ เป็นรูปแบบนึงของอวัจนภาษา การกอดสามารถชี้ถึงความคุ้นเคย, ความรัก, ความหลง, ความเป็นเพื่อน, ความเป็นพี่น้อง หรือความเห็นใจ ขึ้นอยู่กับวัฒนธรรม บริบท และความสัมพันธ์ การกอดสามารถชี้ถึงการสนับสนุน การปลอบประโลม และเป็นการปลอบขวัญโดยเฉพาะสถานการณ์ที่คำพูดไม่เพียงพอ การกอดมักแสดงถึงความรักและความอบอุ่นทางอารมณ์ บางครั้งอาจมาจากความดีใจหรือความสุขเมื่อพบเจอคนที่ไม่ได้เจอมาเป็นเวลานาน การกอดฝ่ายเดียวอาจแสดงถึงปัญหาในความสัมพันธ์ การกอดสามารถเป็นเพียงการบีบเพียงหนึ่งวินาทีโดยที่แขนอาจไม่ได้ล้อมรอบตัวอีกคน หรืออาจเป็นคงไว้เป็นเวลานาน ระยะเวลาในการกอดขึ้นอยู่กับสังคมและวัฒนธรรมในแต่ละสถานการณ์
ต่างจากการสัมผัสทางกายแบบอื่น การกอดสามารถกระทำในที่สาธารณะและที่ส่วนตัวโดยไม่ถูกมองว่าเป็นมลลักษณ์ทางสังคม (social stigma) ในหลายประเทศ ศาสนา และวัฒนธรรม ทั้งภายในครอบครัว และในทุกช่วงอายุและเพศ 
การกอดอย่างไม่คาดฝันอาจถูกมองว่าเป็นการบุกรุกพื้นที่ส่วนตัว ทว่าหากอีกฝ่ายรู้ตัวก็อาจเป็นการสื่อถึงการต้อนรับ นักวิจารณ์วัฒนธรรมตะวันตกบางคนเสนอให้หลีกเลี่ยงการกอดในที่ทำงานเพื่อป้องกันสถานการณ์น่าอึดอัด โดยเฉพาะกับบางคนที่ไม่ชอบกอด นอกจากนี้ คนโดยเฉพาะเด็กอาจกอดตุ๊กตาหรือของเล่น เด็กเล็กยังมักกอดผู้ปกครองเมื่อรู้สึกโดนรุกรานโดยคนแปลกหน้า พฤติกรรมเหล่านี้มักถูกเรียกว่าการเกาะติดมากกว่าการกอดเนื่องจากเป็นการแสดงถึงความต้องการให้ปกป้อง ไม่ใช่การแสดงความรัก
ประโยชน์ทางสุขภาพ.
มีหลักฐานว่าการกอดให้ผลดีทางสุขภาพ งานวิจัยหนึ่งแสดงว่าการกอดเพิ่มระดับออกซิโตซิน และลดความดันเลือด
งานวิจัยชี้ว่าการกอดนานกว่า 20 วินาทีทำให้ออกซิโทซินถูกปล่อยออกมา
แอ็กซ็องพรอว็องส์

แอ็กซ็องพรอว็องส์ ([ɛksɑ̃ pʁɔvɑ̃s]) หรือเรียกสั้น ๆ ว่า แอ็กซ์  เป็นเทศบาลทางภาคใต้ของประเทศฝรั่งเศส ตั้งอยู่ในจังหวัดบุช-ดูว์-โรน แคว้นพรอว็องซาลป์-โกตดาซูร์ แอ็กซ็องพรอว็องส์ตั้งอยู่ 33 กิโลเมตรทางเหนือของเทศบาลมาร์แซย์ซึ่งเป็นเมืองท่าสำคัญของฝรั่งเศสที่อยู่ติดกับทะเลเมดิเตอร์เรเนียน 
เมืองแอ็กซ์ก่อตั้งขึ้นเมื่อ 123 ปีก่อนคริสต์ศักราชในสมัยสาธารณรัฐโรมัน ในคริสต์ศตวรรษที่ 4 มีฐานะเป็นศูนย์กลางของมณฑลแกลเลียนาร์โบเนนซิสของโรมัน จนกระทั่งในปี ค.ศ. 477 ก็ถูกชาววิซิกอทพิชิต ก่อนที่ในศตวรรษต่อมา เมืองแอ็กซ์ถูกชาวแฟรงก์กับชนลอมบาร์ดแย่งชิงและผลัดกันครองเมือง จนกระทั่งถูกพวกอาระเบียเพเทรียเข้ามายึดครองในปี ค.ศ. 731 และถูกชาร์ล มาร์แตล เข้ายึดครองในปี ค.ศ. 736 ทั้งนี้ในสมัยกลาง เมืองแอ็กซ์ถือเป็นเมืองศูนย์กลางของพรอว็องส์ และเริ่มตกอยู่ใต้การปกครองของฝรั่งเศสในปี ค.ศ. 1487 เป็นต้นมา โดยในปี ค.ศ. 1501 พระเจ้าหลุยส์ที่ 12 โปรดให้สถาปนารัฐสภาแห่งพรอว็องส์โดยมีที่ประชุมสภาอยู่ในเมืองแอ็กซ์ รัฐสภานี้เป็นอันยุติลงในปีค.ศ. 1789 เมื่อเข้าสู่ช่วงการปฏิวัติฝรั่งเศส
15760 อัลเบียน

15760 อัลเบียน  ชื่อเดิม #เปลี่ยนทาง เป็นวัตถุพ้นดาวเนปจูนแรกที่ถูกค้นพบหลังดาวพลูโตและแครอน โดยถูกค้นพบเมื่อ พ.ศ. 2535 โดย ดาวิด ซี. จีวิตต (David C. Jewitt) และ เจน เอ็กซ์. ลู (Jane X. Luu) ณ หอดูดาวเมานาเคอาที่รัฐฮาวาย นับเป็นวัตถุดั้งเดิมที่อยู่ในแถบไคเปอร์ (classical Kuiper belt object) เป็นที่มาของชื่อ "cubewano (คิวบิวาโน)" สำหรับวัตถุแบบนี้ หลังส่วน "QB1" ของชื่อที่ถูกตั้ง จากการตั้งชื่อ "QB1" ชี้ถึงการเป็นวัตถุอันดับที่ 27 ที่ถูกพบในครึ่งหลังของเดือนสิงหาคมในปีนั้น[#endnote_] ณ เดือนมกราคม พ.ศ. 2561 วัตถุจำนวนกว่า 2,400 ชิ้นถูกพบพ้นดาวเนปจูน โดยหลายชิ้นเรียกได้ว่าเป็นวัตถุดั้งเดิมที่อยู่ในแถบไคเปอร์
ผู้ค้นพบเสนอชื่อ "สไมลีย์ (Smiley)" สำหรับ #เปลี่ยนทาง ทว่าชื่อถูกใช้ก่อนหน้านี้โดยดาวเคราะห์น้อย 1613 สไมลีย์ ซึ่งตั้งชื่อตามนักดาราศาสตร์ชาวอเมรักัน ชาร์ส์ ฮิว สไมลีย์ (Charles Hugh Smiley) โดยได้รับตัวเลข 15760 และไม่มีชื่อเรียกจนเดือนมกราคม พ.ศ. 2561 (และมักถูกเรียกว่า "QB1" แม้จะเป็นชื่อที่กำกวมหากไม่ระบุปีที่ถูกค้นพบ) ต่อมาถูกให้ชื่อว่าอัลเบียนจากตำนานของวิลเลียม เบลก (William Blake's mythology)
วันดาร์วิน

วันดาร์วิน  เป็นวันที่ฉลองเพื่อระลึกถึงชาลส์ ดาร์วิน เนื่องในโอกาสวันคล้ายวันเกิดของเขาเมื่อวันที่ 12 กุมภาพันธ์ พ.ศ. 2352 วันถูกใช้เพื่อเน้นผลงานด้านวิทยาศาสตร์ของดาร์วิน และเพื่อส่งเสริมวิทยาศาสตร์โดยทั่วไป มีการเฉลิมฉลองวันดาร์วินไปทั่วโลก
โปรตีโวสโทยานี

โปรตีโวสโทยานี  เป็นภาพยนตร์โทรทัศน์แนวชีวิต, สงคราม และ ปริศนา จากสหภาพโซเวียต กำกับโดย Semyon Aranovich โดยได้โครงเรื่องจากนวนิยาย ของ Yulian Semyonov
ซามูอิล มาร์ชัค

ซามูอิล ยาคอฟเลวิช มาร์ชัค  เป็นชาวรัสเซียเชี้อสายยิว และเป็นนักเขียน, นักแปล และนักแต่งกวีนิพนธ์สำหรับเด็กชาวโซเวียต เขาเป็นผู้แปลวรรณกรรมเรื่อง The Sonnets และผลงานเรื่องอื่น ๆ ของวิลเลียม เชกสเปียร์, กวีนิพนธ์อังกฤษ (ส่วนใหญ่เป็นวรรณกรรมเด็ก) และกวีนิพนธ์อื่น ๆ ในภาษาต่างประเทศ แมกซิม กอร์กี ได้ขนานนามมาร์ชัคว่าเป็น "บิดาวรรณกรรมเด็กของรัสเซีย (สหภาพโซเวียต)"
ออกซิโตซิน

ออกซิโตซิน  เป็นเปปไทด์ฮอร์โมน (peptide hormone) และนิวโรเปปไทด์ (neuropeptide) ปกติแล้วผลิตโดยนิวเคลียสพาราเวนทริคิวลาร์ (paraventricular nucleus) ของไฮโปทาลามัส และปล่อยโดยต่อมใต้สมองส่วนหลัง (posterior pituitary) ทำงานในการเชื่อมโยงทางสังคม การสืบพันธ์ในทั้งสองเพศ รวมถึงระหว่างและหลังการให้กำเนิดบุตร ออกซิโตซินปล่อยสู่กระแสเลือดในรูปแบบของฮอร์โมนขณะตอบสนองต่อการยืดตัวของปากมดลูกและมดลูกระหว่างการคลอดบุตร และต่อการกระตุ้นที่หัวนมระหว่างให้นมบุตร สิ่งนี้ช่วยในการให้กำเนิด, ในการพัฒนาความสัมพันธ์ระหว่างมารดาและบุตร และในการผลิตน้ำนม ออกซิโตซินถูกค้นพบโดย เฮนรี เดล (Henry Dale) ใน พ.ศ. 2449 รูปร่างของโมเลกุลถูกระบุใน พ.ศ. 2495 ออกซิโตซินยังถูกใช้เป็นยาที่ช่วยระหว่างคลอดบุตร
ยุทธการที่อาบวีล

ยุทธการที่อาบวีล  เกิดขึ้นจากวันที่ 27 พฤษภาคม – 4 มิถุนายน ค.ศ. 1940 ใกล้กับอาบวีล (Abbeville) ในช่วงระหว่างยุทธการที่ฝรั่งเศสในสงครามโลกครั้งที่สอง เมื่อวันที่ 20 พฤษภาคม กองพลพันเซอร์ที่ 2 ได้รุกจาก 56 ไมล์ (90 กม) ไปยังอาบวีลบนช่องแคบอังกฤษ เพื่อปะทะกับกองทัพน้อยทหารราบที่ 25 ของกองพลทหารราบ (นูรทัมเบลียน-Northumbrian) ที่ 50 และเข้ายึดเมืองในเวลา 8:30 นาที ทหารอังกฤษที่รอดชีวิตเพียงไม่กี่นายได้จัดการถอนกำลังไปยังฝั่งตะวันตกของซอมม์ (Somme) และเวลา 2 นาฬิกา เมื่อวันที่ 21 พฤษภาคม กองพันที่ 3 กรมทหารปืนไรเฟิลที่ 2 ได้เดินทางมาถึงชายฝั่ง ทางตะวันตกของ Noyelles-sur-Mer
กองพลยานเกราะที่ 1 (พลตรี โรเจอร์ อีแวนส์) ได้เดินทางมาถึงฝรั่งเศสตั้งแต่วันที่ 15 พฤษภาคมโดยปราศจากปืนใหญ่ ความเปราะบางของกรมทหารยานเกราะและทหารราบของกลุ่มสนับสนุนที่ 1 ซึ่งได้ถูกย้ายไปยังกาแล ตั้งแต่วันที่ 27 พฤษภาคม – 4 มิถุนายน กองกำลังฝรั่งเศส-อังกฤษเคลื่อนที่ไปยังทางตอนใต้ของหัวสะพานแอปบีวีล ที่ถูกยึดครองโดยกองพลพันเซอร์ที่ 2 เมื่อกองพลทหารราบได้กลับมาเข้ายึดครองประมาณครึ่งพื้นที่;กองกำลังฝ่ายสัมพันธมิตรได้สูญเสียรถถังจำนวนมากและฝ่ายเยอรมันได้สูญเสียทหารราบจำนวนมาก บางหน่วยได้วิ่งย้อนกลับข้ามแม่น้ำซอมม์ เมื่อวันที่ 5 มิถุนายน กองพลของเยอรมัน กองทัพที่ 4 ได้เข้าจู่โจมด้านนอกของหัวสะพานทางตอนใต้ของแม่น้ำซอมม์และกองพลฝรั่งเศส-อังกฤษได้เข้าขัดขวาง ซึ่งได้ถูกทำลายไปจนหมดโดยพวกเขาถูกโจมตีโต้กลับ ถูกผลักดันกลับไปยัง bresle ด้วยมีผู้เสียชีวิตจำนวนมาก
ในปี ค.ศ. 1953 เจ้าหน้าที่นักประวัติศาสตร์ชาวอังกฤษ Lionel Ellis ได้เขียนว่าเมื่อฝ่ายสัมพันธมิตรได้ขาดการประสานงานในการสู้รบ ซึ่งได้ทำให้เกิดความล้มเหลวของฝ่ายสัมพันธมิตรในการเอาชนะเยอรมันและขยายค่าของการขาดเตรียมความพร้อมและการประเมินที่ต่ำเกินไปของเยอรมันของการป้องกันของเยอรมันทางตอนใต้ของแม่น้ำซอมม์ ในปี ค.ศ. 2001 Caddick-Adams ได้เขียนเกี่ยวกับการขาดการสื่อสารในสนามรบที่เกิดขึ้นภายในและระหว่างกองพลอังกฤษและฝรั่งเศสซึ่งเกิดจากความไม่เพียงพอของวิทยุและนำไปสู่ความผิดพลาดทางยุทธศาสตร์ขั้นพื้นฐานและราคาแพง การขาดการสื่อสารได้ดำเนินต่อเนื่องภายหลังการได้รับการเสริมกำลังโดยกองพลทหารราบ (Highland) ที่ 51 (พลตรี วิกเตอร์ ฟอร์ทูน) และยานเกราะและกองพลทหารราบของฝรั่งเศส เยอรมันได้มีกองกำลังที่สำคัญเพื่อหัวสะพาน แม้ว่าจะการปฏิบัติการในทางตอนเหนือ ก็ได้ยุติลงในการอพยพดันเคิร์ก ตั้งแต่ (26 พฤษภาคม – 3 มิถุนายน) การก้าวข้ามซอมม์ที่อาบวีลและที่อื่นยังคงมีอยู่ในวันที่ 5 มิถุนายน สำหรับฟัลล์ ร็อท (กรณีแดง) การรุกรานครั้งสุดท้ายของเยอรมัน ซึ่งได้นำไปสู่ความปราชัยของฝรั่งเศส
ลามาลแบ

ลามาลแบ  เป็นเทศบาลในเทศบาลภูมิภาคแห่งเทศมณฑลชาร์เลอวัว-แอ็สต์ ซึ่งตั้งอยู่ในรัฐเกแบ็ก ประเทศแคนาดา เทศบาลตั้งอยู่บนฟากเหนือของแม่น้ำเซนต์ลอว์เรนซ์ บริเวณปากแม่น้ำมาลแบ เดิมมีชื่อว่า เมอร์รีย์เบย์
กล่าวกันว่าการพัฒนาทางด้านการท่องเที่ยวในพื้นที่นี้สามารถย้อนไปได้ถึง ค.ศ. 1760 เมื่อจอห์น แนร์ และแมลคัม เฟรเซอร์ ขุนนางชาวสกอตแลนด์ได้เริ่มต้อนรับผู้เข้ามาเยี่ยมเยียนพื้นที่ที่คฤหาสน์ของตน คฤหาสน์รีเชอลีเยอ (ปัจจุบันเป็นโรงแรม) และกาสิโนชาร์เลอวัวตั้งอยู่ในย่านเดียวกันและในเขตของอดีตเทศบาลปวงโตปิก
คีซอม

โช เฮ-รย็อง (เกาหลี: 조혜령; เกิดวันที่ 20 มกราคม ค.ศ. 1994) หรือชื่อในวงการว่า คีซอม เป็นแร็ปเปอร์หญิงชาวเกาหลีใต้
ประวัติ.
โช เฮ-รย็อง เกิดเมื่อวันที่ 20 มกราคม ค.ศ. 1994 ที่โซล ประเทศเกาหลีใต้ จบการศึกษาระดับประถมที่โรงเรียนโซลเจมดงอีลีเมนทารี (Seoul Jamdong Elementary School) จบระดับมัธยมศึกษาตอนต้นที่โรงเรียนเจมซิลมิดเดิล (Jamsil Middle School) และจบระดับมัธยมปลายที่โรงเรียนยองพาเกิร์ล (Youngpa Girls' High School)
ตั้งแต่เดือนสิงหาคมปี 2013 เฮ-รย็องได้ปรากฏตัวบนรถบัสG ออกอากาศทางโทรทัศน์บนรถบัสในจังหวัดคยองกี แต่เธอมาจากโซลไม่ใช่จังหวัดคย็องกี ตั้งแต่เธออายุได้ 6 ขวบเธออาศัยอยู่ในเมืองอาซัน, จังหวัดคย็องกี ปัจจุบันเธออาศัยอยู่ในซองปากู, โซล
ในปี 2015 เฮ-รย็องเข้าแข่งขันในรายการวาไรตีอันพริตตี แรปสตาร์ซีซั่นแรก ("Unpretty Rapstar") ก่อนหน้านี้เธอได้เข้าร่วมแข่งขันในรายการวาไรตีโชว์มีเดอะมันนีฤดูกาลที่ 3 ("Show Me The Money 3")